5. ทรัพย์สินที่ใช้ในการประกอบธุรกิจ

5.1 ทรัพย์สินถาวร

ทรัพย์สินถาวรของบริษัทฯ ประกอบด้วย ที่ดิน อาคาร และอุปกรณ์ต่างๆ
โดยแบ่งเป็นรายละเอียดดังต่อไปนี้

มูลค่าทางบัญชีสุทธิของที่ดิน อาคาร และอุปกรณ์ของบริษัทฯ ณ วันที่ 31 ธันวาคม 2547

  --------------------------------- ---------------- ---------------- --------------------
  ประเภททรัพย์สิน                      ลักษณะกรรมสิทธิ์     มูลค่าตามบัญชีสุทธิ    ภาระผูกพัน
                                                     (ล้านบาท)         

  ที่ดิน                               เจ้าของกรรมสิทธิ์    54.68            ค้ำประกันวงเงินกู้จำนวน
                                                                      100 ล้านบาท
                                                                      กับไทยธนาคาร

  อาคาร                             เจ้าของกรรมสิทธิ์    81.10            

  ยานพาหนะ                          เจ้าของกรรมสิทธิ์    6.48             -

  เครื่องใช้สำนักงาน                    เจ้าของกรรมสิทธิ์    4.49             -

  เครื่องจักรและอุปกรณ์                  เจ้าของกรรมสิทธิ์    0.23             -

  เครื่องตกแต่งสำนักงาน                 เจ้าของกรรมสิทธิ์    1.27             -

  ค่าทรัพย์สินและอุปกรณ์เครื่องตกแต่งร้านค้า   เจ้าของกรรมสิทธิ์    10.02            -

  รวม                                                158.27           
  --------------------------------- ---------------- ---------------- --------------------

5.2 สินทรัพย์ไม่มีตัวตน

สินทรัพย์ที่ไม่มีตัวตนของบริษัท ได้แก่ลิขสิทธิ์ ซึ่งสามารถแบ่งออกได้เป็นลิขสิทธิ์หนังสือการ์ตูน
มีอายุสัญญาเฉลี่ย 3-5 ปี และสามารถต่ออายุได้อัตโนมัติเมื่อสัญญาหมด
โดยคิดค่าลิขสิทธิ์ตามสัดส่วนของจำนวนพิมพ์ขั้นต่ำที่กำหนด ซึ่งราคามาตรฐานอยู่ที่ร้อยละ 8
ของราคาหน้าปกตามจำนวนพิมพ์ขั้นต่ำที่สัญญาแต่ละฉบับกำหนด
แต่อาจมีการต่อรองกันได้โดยเฉพาะกับบริษัทเจ้าของลิขสิทธิ์ที่เป็นที่รู้จักคุ้นเคยกันมานานและขึ้นกับความนิยมของหนังสือแต่ละเรื่อง
นอกจากนั้น บริษัทยังมีลิขสิทธิ์ของหนังสือพ็อคเก็ตบุ๊คส์ นิยายจีนและนิตยสาร
โดยที่สาระสำคัญของหนังสือเหล่านี้มีความใกล้เคียงกับหนังสือการ์ตูน แต่จะมีอายุสัญญาที่สั้นกว่า คือ
1-2 ปี เท่านั้น

จำนวนพิมพ์ขั้นต่ำของหนังสือโดยเฉลี่ยแต่ละประเภทเป็นดังต่อไปนี้

+------------------------------------------+---------------------------+
| -   หนังสือการ์ตูน                           | 6,000 เล่ม                 |
+------------------------------------------+---------------------------+
| -   พ็อคเก็ตบุ๊คส์                            | 3,500 เล่ม                 |
+------------------------------------------+---------------------------+
| -   นิยายจีน                               | 5,000 เล่ม                 |
+------------------------------------------+---------------------------+
| -   นิตยสาร                               | 15,000 เล่ม                |
+------------------------------------------+---------------------------+

บริษัทสามารถแบ่งประเภทของหนังสือต่าง ณ 31 ธันวาคม 2547 ตามอายุของลิขสิทธิ์ได้ดังนี้

[TABLE]

ตารางด้านบนแสดงให้เห็นว่า มูลค่าของหนังสือการ์ตูนมีจำนวนมากที่สุด
เนื่องจากมีจำนวนปกมากที่สุดและมีอายุนานที่สุด เนื่องจากการ์ตูนส่วนใหญ่ออกเป็นชุด มีหลายเล่ม
หนังสือประเภทอื่นมีอายุเพียงแค่อย่างมาก 2-3 ปีเท่านั้น
เนื่องจากธรรมชาติของหนังสือเหล่านี้ต่างกัน เช่น พ็อคเก็ตบุ๊คส์ และนิยายจีน
ส่วนใหญ่เป็นแบบเล่มเดียวจบ ส่วนนิตยสารซึ่งรวมถึงการ์ตูนรายสัปดาห์จะมีอายุสั้นกว่า
เนื่องจากออกพิมพ์หนังสือเป็นรายสัปดาห์ รายปักษ์ หรือรายปี แล้วค่อยต่อสัญญากันครั้งใหม่